На основу члана 19. Правилника за суфинасирање пројеката за остваривање јавног интереса у области јавног информисања („Сл. Гласинк РС“ број 16/16 и 8/17), Комисија за спровођење јавног позива за суфинансирање пројеката за остваривање јавног интереса у области јавног информисања на територији општине Владичин Хан, на седници одржаној дана 29. 04.2021. године даје следећи предлог:

**ПРЕДЛОГ ОДЛУКЕ**

**О ДОДЕЛИ СРЕДСТАВА ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2021. ГОДИНУ**

 Јавни позив за учешће на општем конкурсу за суфинасирање пројеката из буџета општине Владичин Хан ради остваривања јавног интереса у области јавног информисања у 2021. години расписан је 18. 03. 2021. године, а закључен 02.04.2021. године. Решењем Општинског већа број 06-44/1/21-III од 20. 04. 2021. године формирана је Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2020. години (у даљем тексту Комисија) у следећем саставу: Срђан Цонић новинар, из Лесковца; Владимир Вељковић новинар, из Пирота и Светлана Јовановић Николић новинар из Владичиног Хана. По наведеном решењу послове Секретара комисије обавља Зоран Цветковић економиста из Владичиног Хана. Председник Комисије био је Срђан Цонић.

 По истеку рока за подношење пријава по коникурсу за спровођење јавног позива за суфинансирање пројеката из области јавног информисања на територији општине Владичин Хан за 2021. годину до дана 02.04.2021. године укупно је стигло 27 пројеката. Комисија за проверу документације, након спроведеног поступка допуне, а у вези документације која недостаје по јавном позиву, је утврдила да услове конкурса испуњава 27 учесника конкурса, тако да су чланови Комисије расправљали само о њима. Предметним конкурсом за ову намену су опредељена средства у износу од 3.000.000,00 динара.

 Комисија је одржала седницу дана 29. 04. 2021. године на којој су чланови комисије изабрали председника Комисије, а затим оцењивали пројекте имајући у виду намену и циљ Конкурса, као и критеријуме предвиђене конкурсом. О раду комисије на овој седници секретар је водио записник у оквиру кога је сачињена Информација Комисије где је табеларно и уредно забележена оцена и мишљење комисије за сваки од приспелих пројеката и предлог средстава за суфинансирање пројеката. За сваки од пројеката забележено је и да ли су чланови комисије одлуку донели једногласно или већином гласова. Записник са седнице и Информацију Комисије потписали су сви чланови комисије и ти документи представљају образложење уз сваки разматрани пројекат и саставни су део конкурсне документације.

 Од разматраних 27 пројеката, чланови Комисије су подржали 12 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

**Подржани су следећи пројекти:**

|  |  |  |  |  |  |
| --- | --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ****додељених средстава** | **Образложење** |
| **1.** | ИПЦ општине Владичин Хандоо Влад. Хан-Снежана Динић | „ОРГАНСКА МАЛИНА“ | 808.000 | **435.000** | Пројекат је сажет и прецизан у свим сегментима. Циљ пројекта је добро дефинисан, а циљне групе јасно постављене. Број планираних медијских садржаја и чињенца да ће бити доступни великом броју слушалаца, оправдавају тражена средства. |
| **2.** |  Центар за едукацију и развој/Југмедиа Центар за едукацију и развој/Југмедиа | „ПУТЕВИМА ДО ЧИСТЕ ВОДЕ“ |  520.000 | **240.000** | Тема је изузетно значајна за ширу друштвену заједницу. Пројектне активности су добро разрађене и уобличене. Циљ је јасно дефинисан. Подносилац поседује кадровске и техничке капацитете за успешну реализацију пројекта |
| **3.** | Радио телевизија Врање доо Врање Зоран Величковић | „ХАНСКА ПАНОРАМА“ | 1.000.000 | **900.000** | Тема је изузетно значајна за ширу друштвену заједницу. Пројектне активности су добро разрађене и уобличене. Циљ је јасно дефинисан. Подносилац поседује кадровске и техничке капацитете за успешну реализацију пројекта. |
| **4.** | Удружење грађана „Бујановачке“Никола Лазић | „НОВИНАРСТВО НЕМА НАЦИЈУ“ |  250.000 |  **90.000** | Пројекат је у складу са јавним позивом. Циљ пројекта је јасно дефинисан, активности су добро разрађене, тема пројекта је од значаја за становнике општине Владичин Хан. |
| **5.** | ТВ Инфо пулс доо Врање Ивана Ђорђевић Методиев | „СВЕТИЊЕ ХАНСКОГ КРАЈА“ |  806.500 |  **200.000** | Предложена тема је важна и одговара приоритетима конкурса. Циљ пројекта је прецизан и јасан. Циљне групе су добро постављене. Реализација пројекта допринеће афирмацији културног идентитета Владичиног Хана. |
| **6.** |  Врањска плус доо Врање | „ПУТ КА БОЉЕМ“ | 1.000.000 | **300.000** | Добар одабир теме која у потпуности одговора приоритетима наведим у конкурсу. Пројекат разрађен и прецизан, све активности јасне, циљне групе добро постављене. |
| **7.** | ОК РАДИО д.о.о. ВрањеОливера Владковић | „ВЛАДИЧИН ХАН, МОЈ ДОМ-МЛАДИ И МИГРАЦИЈЕ“ | 660.000 | **100.000** | Тема је једним делом прешироко постављена, али појединачно важна за брзо и правовремено информисање становника општине Владичин Хан када је овај проблем у питању. Слушаност као и број дневних и периодичних садржаја гарантују да ће информације доспети до великог броја слушалаца. Подносилац пријаве поседује кадровске и техничке капацитете да заокружи тематску целину и успешно реализује пројекат. |
| **8.** | Агенција за производњу кинематографских дела, аудио визуелних производа и ТВ програма “Helloanimation“ Ниш | „ЗДРАВСТВЕНА ЗАШТИТА У ОПШТИНИ ВЛАДИЧИН ХАН“. | 440.000 | **50.000** | Иако је пројекат преамбициозно постављен, цељена је важост теме и њеног утицаја на становништво општине Владичин Хан имајући у виду актуелну ситуацију. Пројекат је у складу са дефинисаним циљним групама. |
| **9.** | Центар за јавно заговарање демократије „ЦЕДЕМ“ | „ОНИ ИМАЈУ ТАЛЕНАТ“ | 529.000 | **70.000** | Добар одабир теме која у потпуности одговора приоритетима наведим у конкурсу. Пројекат разрађен и прецизан, све активности јасне, циљне групе добро постављене. |
| **10.** | Агро Југ Медиа Ниш | „ПОДРШКА ЖЕНСКОМ АГРОБИЗНИСУ-ВЛАДИЧИН ХАН“ | 200.600 | **50.000** | Тема је изузетно значајна за ширу друштвену заједницу. Пројектне активности су добро разрађене и уобличене. Циљ је јасно дефинисан. Подносилац поседује кадровске и техничке капацитете за успешну реализацију пројекта. |
| **11.** |  Агро Југ Медиа Ниш УГ“Тим за развој и интеграције“ Врање | „ИНФОРМИСАЊЕ ГРАЂАНА ВЛАДИЧИНОГ ХАНА КАО ЈАВНИ ИНТЕРЕС“ | 300.000 | **130.000** | Тема пројекта је важна и значајна за становнике општине Владичин Хан. Комисија цени важност предложеног медијског садржаја за информисање становника општине Владичин Хан, његову усклађеност са условима конкурса, као и број медијских садржаја који говоре у прилог томе да ће циљеви пројекта бити испуњени. |
| **12.** | УГ „Зеленихоризонти“Владичин Хан УГ „Зелени хоризонти“ Владичин Хан | „ПРОМОЦИЈА РАЗВОЈА СЕОСКОГ ТУРИЗМА У ОПШТИНИ ВЛАДИЧИН ХАН“ | 720.000 | **435.000** | Тема пројекта је важна, добро изабрана и корисна, добро написан и разрађен поројект, са довољним бројем медијских садржаја, прецизном организациом посла и реализацијом теме. Комисија цени важност предложеног медијског садржаја за информисање становника општине Владичин Хан, његову усклађеност са условима конкурса, као и број медијских садржаја који говоре у прилог томе да ће циљеви пројекта бити испуњени |
| **Укупан износ за доделу средстава** | **3.000.000,00** |
|  **Укупан износ опредељних средстава Општине**  | **3.000.000,00** |

Комисија није предложила финансијску подршку реализацији пројеката, за које је проценила да нису на нивоу испуњења критеријума наведених у Конкурс, односноЧланови да међу пројектима који нису добили средства, има оних који заслужују пуну пажњу јавности али су овога пута били финансијски ускраћени, јер се скромним средствима предвиђеним за овај конкурс, нису могли задовољити и њихови захтеви.

**Комисија није подржала следеће пројекте:**

|  |  |  |  |  |
| --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Износ тражених средстава** | **Образложење** |
| **1.** | ИПЦ општине Владичин Хандоо Влад. Хан-Снежана Динић | „ИНВЕСТИЦИОНА УЛАГАЊА У ПРИВРЕДУ ВЛАДИЧИНОГ ХАНА“. | 728.000 | Тема пројекта је значајна, али преопширно дефинисана при чему се јасно не види значај пројекта са становишта идентификованих и јасно дефинисаних потреба циљних група, као и значаја пројекта са становишта заступљености иновативног елемента у пројекту.  |
| **2.** |  Привредно друштво Ритам д.о.о.Небојша Алексић | “ЗАЈЕДНО ДО ЗДРАВЉА“ | 645.500 | Комисија сматра да нема иновативног приступа теми и да се њеном обрадом не могу испунити услови конкурса. Тема пројекта је значајна и увек пожељна за остваривање јавног интереса у овој средини, међутим апликант се у пријави бави општим – начелним питањима. |
| **3.** | Привредно друштво Ритам д.о.о.Небојша Алексић | „СМАЊЕЊЕ НЕЗАПОСЛЕНОСТИ У ВЛАДИЧИНОМ ХАНУ“ | 720.000 | Реализацијом пројекта се могу испунити истакнути циљеви, али Комисија сматра да не постоје капацитети са становишта стручних и профисионалних референци предлагача пројекта, које одговарају преложеним циљевима и активностима пројекта. |
| **4.** | Покрет „Чувари Србије“ | „СПОРТСКЕ НАДЕ ХАНА“. | 190.800 | Сам пројект се бави начелним, општим питањима и организацијом посла ове теме, а заобилази се суштина – рад на терену и очекивани резултати тог рада. Недостаје конкретан предлог темe које ће бити обрађенa. |
| **5.** | Удружење „СПА“-Портал 017“ | :„УСПОСТАВЉАЊЕ РЕГИОНАЛНЕ САРАДЊЕ ЈУГА СРБИЈЕ, КОСОВА И КУМАНОВСКОГ ОКРУГА“. |  609.000 | Оценњујући пројекат на основу критеријума датих у јавном позиву Конкурса, Комисија је утврдила да није прецизно утврђен значај пројекта са становишта усклађености пројекта са реалним проблемима, потребама и приоритетима циљних група. |
| **6.** | ПР агенција за производњу и емитовање тв програма ПС МЕДИА Врање Пеђа Стојменовић | „ОЧУВАЈМО ЖИВОТНУ СРЕДИНУ-САЧУВАЈМО НАШЕ ЗДРАВЉЕ“. |  174.000 | Комисија констатује да поменута агенција не поседује капацитете са становишта стручних и профисионалних референци, који одговарају предложеним циљевима и активностима пројекта. |
| **7.** | РТВ „Bella Amie“ доо Ниш | „МОЈ ГРАДМОЈ ПАРЛАМЕТ“. | 1.000.000 | Комисија сматра да нема иновативног приступа теми и да се њеном обрадом не могу испунити услови конкурса. Буџет је нереалан и предимензиониран у односу на планирани број медијских садржаја. |
| **8.** | РТВ „Bella Amie“ доо Ниш | „МИ СА ВАМА“. | 1.000.000 | Предложена тема је важна, али је Комисија оценила да не постоји оправданост трошкова са становишта прецизности и разрађености буџета пројекта, који показују усклађеност предвиђеног трошка са пројектним активностима. |
| **9.** | Удружење грађана „Пчињски 017-портал“ | „ВЛАДИЧИН ХАН У ФОКУСУ“. | 370.000 | Комисија сматра да нема иновативног приступа теми и да се њеном обрадом не могу испунити услови конкурса, као и да нема корелације између специфичних циљева и очекиваних резултата. |
| **10.** | Удружење грађана „Пчињски 017-портал“ | „ ВЛАДИЧИН ХАН НЕКАД И САД“. | 380.000 | Комисија је ову пријаву одбила јер се из ње, као и додатно прикупљених информација, није уверила да овај медиј постоји у информативном простору општине Владичин Хан. Ако пак постоји, комисији нису познати било какви резултати рада медијске куће која се зове „Србинфо“. |
| **11.** | Врањска плус доо Врање | „ЧУВАРИ ПРАВОСЛАВЉА“. | 1.000.000 | Предложена тема је важна, али је Комисија оценила да не постоји оправданост трошкова са становишта прецизности и разрађености буџета пројекта, који показују усклађеност предвиђеног трошка са пројектним активностима.. |
| **12.** | РТВ „Bella Amie“ доо Ниш | „ЛАЈК ЗА СЕЛО“. | 1.000.000 | Предложена тема је важна, али је Комисија оценила да не постоји оправданост трошкова са становишта прецизности и разрађености буџета пројекта, који показују усклађеност предвиђеног трошка са пројектним активностима. |
| **13.** | Absolute media Београд | „КУЛТУРНЕ ВРЕДНОСТИ ВЛАДИЧИНОГ ХАНА“ | 500.000 | Тема пројекта је важна и усклађена са условима конкурса, као и број медијских садржаја који говоре у прилог томе да ће циљеви пројекта бити испуњени. Међутим, апликант својим пројектом, организацијом посла, медијским садржајима, не улива поверења да ће својим капацитетима, са једне географске дистанце, успети да допринесе даљој афирмацији културних вредности Владичиног Хана. |

|  |  |  |  |  |
| --- | --- | --- | --- | --- |
| **14.** | Direktno digital news doo Београд | „ПРОМОЦИЈА МЛАДИХ НАУЧНИКА И СПОРТИСТА СА ОПШТИНЕ ВЛАДИЧИН ХАН КРОЗ ДИГИТАЛНИ МЕДИЈ АПЛИКАЦИЈЕ И СОЦИЈАЛНЕ-DIREKTNO.RS“. | 600.000 | Тема пројекта је важна, али Комисија оцењује да планиран велики број објава не прецизира појединачне теме, што доводи у питање остваривост датог циља. Комисија предлаже да пројекат не буде подржан.. |
| **15.** | Регионална информативна агенција ЈУГ пресс | „РАЊИВИ У ВЛАДИЧИНОМ ХАНУ-ПРОБЛЕМИ И РЕШЕЊА“. | 440.000 | Тема пројекта је важна, али недовољно прецизно изречена. Комисија цени важност предложеног медијског садржаја за информисање становника општине Владичин Хан, његову усклађеност са условима конкурса, као и број медијских садржаја који говоре у прилог томе да ће циљеви пројекта бити испуњени. Чланови комисије су запазили да је апликант овом темом у Владичином Хану конкурисао претходне године ( пројекат „Исте шансе за све“) када је одбијен. Због тога је комисија оценила да се овде ради о кандидату који на овај начин потцењује јавни интерес грађана Хвадичинох Хана, што је довољна разлог да се пријава не прихвати. |

Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2021. години

БРОЈ: 06-46/2/21-III

Чланови Комисије:

1. Срђан Цонић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, председник

2. Владимир Вељковић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан и

3. Светлана Јовановић-Николић:\_\_\_\_\_\_\_\_\_\_\_\_\_\_\_\_\_\_\_\_ , члан Комисије

У Владичином Хану, дана 29. 04. 2021. године